Pliiatsijoon valgel paberil on aga halastamatu. Ei mingeid värve, ainult valguse-varju mängud. Ja jooned. Uuuuuh! Esimeses tunnis pandi meid kohe joonistama kompositsiooni - valget kera ja risttahukat valge riide taustal. Kera, mu õudusunenägude kummitaja! Aga tunni lõpuks avastasin, et olin 3 tunniga suutnud valmis nikerdada enda jaoks täiesti aktsepteeritava joonistuse. Proportsioonid olid paigas, kera oli tõesti  ümmargune ja isegi varjud olid õiges kohas. Kõige selles õnnestumises saan "süüdistada" muidugi meie juhendajat - Piret Eriksoni, kes suudab lihtsad alustõed kohe vastuvõetavaks teha ning suudab tunni jooksul ka igaüht personaalselt suunata. Oh, ja pliiatsi abil sirge käega proportsioonide mõõtmise sain ka selgeks:) Kõigele lisaks meeldiva viisi eluprobleemidest hetkeks väljalülitumiseks. Kindlasti lähen järgmine nädal järgmisse tundi.